Ο ανθρώπινος παράγοντας σε σχέση με φαινόμενα παραποίησης και ωραιοποίησης των χρηματοοικονομικών καταστάσεων:
Creators: name: Παπαχρήστου, Αικατερίνη Σπυρίδωνος
Publisher: name: Aristotle University of Thessaloniki
Year: 2012
Subjects: Ανθρώπινος
Παραποίησης
Καταστάσεων
Human
Manipulation
Statements

description: Η εργασία αυτή έχει ως αντικείμενο την εξέταση του ‘ανθρώπινου παράγοντα σε σχέση με φαινόμενα παραποίησης και ωραιοποίησης των χρηματοοικονομικών καταστάσεων’. Για το λόγο αυτό επιλέξαμε να επικεντρώσουμε την προσοχή μας, στην συμπεριφορά των ατόμων εκείνων που εμπλέκονται ηθελημένα ή άθελά τους σε τέτοιου είδους ενέργειες, και καταγράψαμε τα κίνητρα που παρακινούν αυτή τους τη συμπεριφορά. Η εκτενής μελέτη της βιβλιογραφίας μας οδήγησε στην εξής ομαδοποίηση των ατόμων που μπορεί να εμπλέκονται σε φαινόμενα παραποίησης, και την ξεχωριστή λεπτομερή τους εξέταση: 1) Ανώτατο Μάνατζμεντ, 2) Μέλη Διοικητικού Συμβουλίου, 3) Διευθύνων Σύμβουλος (CEO), 4) Οικονομικό τμήμα, 5) επιτροπή εσωτερικού ελέγχου και 6) εξωτερικός έλεγχος. Και οι έξι παραπάνω ομάδες ατόμων, εξετάστηκαν ως προς τα κίνητρα και την συμπεριφορά τους, όταν πρόκειται σε περιπτώσεις λογιστικής απάτης και δημιουργικής λογιστικής. Θεωρούμε ότι όλοι μοιράζονται την ευθύνη, ο καθένας για τα δικά του λάθη και παραλείψεις. Επί πρόσθετα, αναφερόμαστε σε μεθόδους πρόληψης και έγκαιρης ανίχνευσης των φαινομένων, όπως αυτά προτείνονται από προγενέστερους ερευνητές. Δεν θα μπορούσαμε να μην αναφερθούμε στις συνέπειες που προκύπτουν από την χρήση μεθόδων παραποίησης και ωραιοποίησης των οικονομικών καταστάσεων τόσο στα ίδια τα άτομα, όσο και στην φήμη της επιχείρησης και το επενδυτικό κοινό. Τέλος, γίνεται μια αναφορά στην έννοια της εταιρικής διακυβέρνησης για να τονιστεί η σημαντικότητα της έννοιας της ηθικής, με βάση την οποία θα πρέπει να καθοδηγούνται όλες οι επαγγελματικές κινήσεις μιας εταιρίας. Αναφορικά στο κυριότερο κομμάτι της παρούσας έρευνας, επιλέξαμε να εστιάσουμε την προσοχή μας, στους φοιτητές Οικονομικών σχολών, καθώς υποστηρίζουμε ότι οι απόφοιτοι αυτών των σχολών πρόκειται να διαδεχτούν και να αναλάβουν καθήκοντα όμοια με αυτά των στελεχών που αναφέραμε πιο πάνω. Η έρευνά μας, λοιπόν, διεξήχθη με ερωτηματολόγια τα οποία απεστάλησαν σε φοιτητές Οικονομικών σχολών της χώρας, με σκοπό να διερευνηθεί η επάρκεια και η αποτελεσματικότητα του προγράμματος σπουδών, τόσο σε σχέση με φαινόμενα λογιστικής απάτης και δημιουργικής λογιστικής όσο και στην ανάπτυξη ηθικής συμπεριφοράς. Στα αποτελέσματα της έρευνας, γίνεται φανερό ότι χρειάζεται περισσότερη εκπαίδευση των φοιτητών σε θέματα που αφορούν στην λογιστική απάτη και τη δημιουργική λογιστική. Είναι σαφές ότι οι απόψεις των φοιτητών αποδεικνύουν την ελλιπή ή ανύπαρκτη εργασιακή εμπειρία και είναι επηρεασμένες από την ακαδημαϊκή τους πορεία. Το γεγονός αυτό αποδεικνύει τον σημαντικό ρόλο που διαδραματίζει η ακαδημαϊκή κοινότητα, στην διαμόρφωση της συμπεριφοράς του φοιτητή και την προετοιμασία αυτού, με ρεαλιστικά παραδείγματα, έτσι ώστε να μπορέσει να ξεκινήσει την επαγγελματική του εμπειρία, πιο σίγουρος και συνειδητοποιημένος.
description: This paper seeks to examine the ‘human factor in relation to phenomena of manipulation and earnings management of the financial statements’. For this reason, we choose to focus our attention on the behavior of those who willingly or not are involved in such situations, and record what motivates their behavior. The extensive study of the literature lead us to the following group of individuals who may be involved in manipulating, and their separate detailed examination: 1) Senior Management, 2) Board Members, 3) Chief Executive Officer (CEO), 4) Financial Department, 5) Audit Committee and 6) external audit. The above six groups, are examined for their motives and their behavior when it comes to cases of accounting fraud and creative accounting. We take under consideration that responsibility is shared, and each group is responsible for his own mistakes and omissions. In addition, we quote methods of prevention and early detection of these phenomena, as suggested by previous researchers. It is of great importance to mention the consequences arising from the use of methods of manipulation and beautification of financial statements to individuals, the reputation of the company and the investing public. Finally, we make a reference to the concept of corporate governance to stress the importance of business ethics, upon which all the business movements should be planned. Regarding the main part of this research, we choose to focus on business students, considering these graduates are to succeed and to undertake tasks similar to those of the executives mentioned above. Our study, therefore, conducted with questionnaires and sent to business students across the country, in order to investigate the adequacy and effectiveness of the curriculum, in relation with phenomena of accounting fraud and creative accounting and the development of ethical behavior. The results of the research indicate that better education of students on issues related to accounting fraud and creative accounting is necessary. It is clear that the students’ answers are demonstrating the poor or no work experience and are influenced by their academic career. Therefore, the academic community plays an important role in shaping the students’ behavior and their preparation, with realistic examples, in order to start their professional experience, with more confidence and consciousness.